చెన్నారావుపాలెం(వీరులపాడు)
చెన్నారావుపాలెం కృష్ణా జిల్లా, వీరులపాడు మండలంలోని గ్రామం. ఇది మండల కేంద్రమైన వీరులపాడు నుండి 18 కి. మీ. దూరం లోను, సమీప పట్టణమైన విజయవాడ నుండి 50 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 375 ఇళ్లతో, 1281 జనాభాతో 1123 హెక్టార్లలో విస్తరించి ఉంది. గ్రామంలో మగవారి సంఖ్య 629, ఆడవారి సంఖ్య 652. షెడ్యూల్డ్ కులాల సంఖ్య 370 కాగా షెడ్యూల్డ్ తెగల సంఖ్య 301. గ్రామం యొక్క జనగణన లొకేషన్ కోడ్ 588911.పిన్ కోడ్: 521181.
కే. ఈ. చిన్నయ్యపాలెం
ఈ గ్రామం పచ్చని పొలాల మధ్యలో ఉంది.ఈ గ్రామం మామిడి, జీడిమామిడి, వరి, చెరకులకు ప్రసిద్ధి చెందింది. ఇక్కడ ప్రజలకు నీటి సదుపాయం బాగున్నది.
ఇక్కడ ఒక పదవ తరగతి వరకు స్కూలు, రామకృష్న సినిమా హాలు, పెద్ద రైసు మిల్లు, జీడి పిక్కల ఫ్యాక్టరి, పెద్ద రామాలయం, సాయీ ఆలయం, పెద్ద చెరువు, చెరుకు కాటా వున్నాయ్. పూర్వ కాలం నుండి ఇక్కడ ప్రతి మంగళ వారం సంత జరుగును. 
2001 వ.సంవత్సరం జనాభా లెక్కల ప్రకారం గ్రామ జనాభా 3990. ఇందులో పురుషుల సంఖ్య 2029, మహిళల సంఖ్య 1961, గ్రామంలో నివాసగృహాలు 932 ఉన్నాయి.